CELEX: 32022R0727
Language: lt
Date: 2022-05-11 00:00:00
Title: Komisijos reglamentas (ES) 2022/727 2022 m. gegužės 11 d. kuriuo atsisakoma leisti vartoti maisto produktų sveikumo teiginį, susijusį su susirgimo rizikos mažinimu (Tekstas svarbus EEE)

2022 5 12   
               
               
                  LT
               
               
                  Europos Sąjungos oficialusis leidinys
               
               
                  L 135/1
               
            
         KOMISIJOS REGLAMENTAS (ES) 2022/727
         2022 m. gegužės 11 d.
         kuriuo atsisakoma leisti vartoti maisto produktų sveikumo teiginį, susijusį su susirgimo rizikos mažinimu
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 17 straipsnio 3 dalį,
         kadangi:
         
                     (1)
                  
                  
                     pagal Reglamentą (EB) Nr. 1924/2006 maisto produktų sveikumo teiginiai draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į leidžiamų vartoti teiginių sąrašą;
                  
               
                     (2)
                  
                  
                     dėl sveikumo teiginių, susijusių su susirgimo rizikos mažinimu, Reglamento (EB) Nr. 1924/2006 15 straipsnyje taip pat nustatyta, kad paraiškas leisti vartoti maisto produktų sveikumo teiginius maisto tvarkymo subjektai teikia valstybės narės nacionalinei kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (EFSA) (toliau – Tarnyba);
                  
               
                     (3)
                  
                  
                     gavusi paraišką Tarnyba nedelsdama apie ją informuoja kitas valstybes nares bei Komisiją ir pateikia nuomonę dėl atitinkamo sveikumo teiginio;
                  
               
                     (4)
                  
                  
                     Komisija, atsižvelgdama į Tarnybos nuomonę, sprendžia dėl leidimo vartoti sveikumo teiginius suteikimo;
                  
               
                     (5)
                  
                  
                     gavus bendrovės „Han-Biotech GmbH“ paraišką, pateiktą Vokietijos kompetentingos institucijos pagal Reglamento (EB) Nr. 1924/2006 14 straipsnio 1 dalies a punktą, Tarnybos paprašyta pateikti nuomonę dėl sveikumo teiginio, susijusio su „Symbiosal®“ poveikiu kraujospūdžio mažinimui bei mažesne hipertenzijos rizika (Klausimas Nr. EFSA-Q-2018-00002). Pareiškėjo pasiūlytas teiginys suformuluotas taip: „Nustatyta, kad, vartojamas kaip tradicinės valgomosios druskos pakaitalas, „Symbiosal®“ mažina padidėjusį kraujospūdį. Padidėjęs kraujospūdis yra aukšto kraujospūdžio (hipertenzijos) rizikos veiksnys“;
                  
               
                     (6)
                  
                  
                     2018 m. liepos 25 d. Komisija ir valstybės narės gavo Tarnybos mokslinę nuomonę (2), kurioje, remiantis pateiktais duomenimis, padaryta išvada, kad tarp „Symbiosal®“ vartojimo ir kraujospūdžio mažinimo priežastinio ryšio nėra. Kadangi sveikumo teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
                  
               
                     (7)
                  
                  
                     pagal Reglamento (EB) Nr. 1924/2006 16 straipsnio 6 dalį Komisijos gautos pareiškėjo pastabos buvo apsvarstytos nustatant šiame reglamente numatytą priemonę;
                  
               
                     (8)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede nurodytas sveikumo teiginys neįtraukiamas į Sąjungos leidžiamų vartoti teiginių sąrašą, nustatytą pagal Reglamento (EB) Nr. 1924/2006 14 straipsnio 1 dalį.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 11 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 404, 2006 12 30, p. 9.
         
            (2)  EFSA Journal 2018;16(7):5364.
      
      
         
            PRIEDAS
            Atmestas sveikumo teiginys
            
                        Paraiška ir atitinkamos Reglamento (EB) Nr. 1924/2006 nuostatos
                     
                     
                        Maistinė ar kita medžiaga, maisto produktas ar maisto produkto kategorija
                     
                     
                        Teiginys
                     
                     
                        EFSA nuomonės nuoroda
                     
                  
                        14 straipsnio 1 dalies a punkto sveikumo teiginys, kuriame nurodomas rizikos susirgti mažinimas.
                     
                     
                        „Symbiosal®“ (maisto papildas, kurio sudėtyje yra 97 % jūros druskos ir 3 % chitozano).
                     
                     
                        Nustatyta, kad, vartojamas kaip tradicinės valgomosios druskos pakaitalas, „Symbiosal®“ mažina padidėjusį kraujospūdį. Padidėjęs kraujospūdis yra aukšto kraujospūdžio (hipertenzijos) rizikos veiksnys.
                     
                     
                        Q-2018–00002